Хайнрих Хайне
Вест

Превод от немски: Стоян Бакърджиев, —

chitanka.info

Мой верен ратаю, стани

и яхвай коня вран!

Мини гори и планини

до двора на Дънкан!

И при коняря бързо влез.

с въпрос го събуди:

„От двете царски щерки днес

коя ще се сгоди?“

Ако е мургавата, там

недей стоя и ден!

Ако е русата, насам

не бързай ти към мен!

А за едно въже иди

при стария въжар

и бавно, мълчешком язди

към своя господар!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.